Apstiprināts

pašvaldības iestādes

„Ventspils pilsētas Izglītības pārvalde”

Mazo iepirkumu komisijas

2020.gada 8.jūlija sēdē

Protokola Nr. IP/CA-2020-19.1

**CENU APTAUJA**

**Sirds un asinsvadu saslimšanas profilakses pasākumi**

**projekta “Pasākumi vietējās sabiedrības veselības**

**veicināšanai un slimību profilaksei Ventspilī” ietvaros**

**NOLIKUMS**

**identifikācijas Nr. IP/CA-2020-19**

2020, Ventspilī

**1. VISPĀRĪGA INFORMĀCIJA**

* 1. Pasūtītājs:

|  |  |
| --- | --- |
| Pasūtītāja nosaukums: | Pašvaldības iestāde„Ventspils pilsētas Izglītības pārvalde” |
| Adrese: | Raiņa iela 10, Ventspils, LV - 3601 |
| Reģistrācijas numurs: | 90000052497 |
| Tālruņa numurs: | +371 636 01221 |
| Faksa numurs: | +371 636 01220 |
| E-pasta adrese: | vip@ventspils.lv  |
| Interneta adrese: | <http://vip.ventspils.lv/>  |
| Kontaktpersonas: | Eva Daiginatel.+371 636 22 147, mob. 265 979 13e-pasta adrese: eva.daigina@ventspils.lv  |
| Kontaktpersona, kura ir tiesīgasniegt skaidrojumus partehniskajām specifikācijām: |  Sandra Rožkalne tel. +371 636 01 269, mob. 268 31 772 e-pasts: sandra.rozkalne@ventspils.lv  |
| Banka / bankas kods: | Valsts kase, TRELLV22 |
| Bankas konts:  | LV06TREL980201304200B |

* 1. Cenu aptaujas identifikācijas numurs: IP/CA-2020-19
	2. Cenu aptaujas dokumenti ir šīs Cenu aptaujas Nolikums (turpmāk – Nolikums) un tā pielikumi (turpmāk tekstā – Cenu aptaujas dokumenti):
		1. Pretendenta pieteikuma veidlapa (1. pielikums);
		2. Tehniskās specifikācijas - finanšu piedāvājums 2020.gadā (2. pielikums);
	3. Tiesības piedalīties **Cenu aptaujā: Sirds un asinsvadu saslimšanas profilakses pasākumi projekta “Pasākumi vietējās sabiedrības veselības veicināšanai un slimību profilaksei Ventspilī” ietvaros** ir jebkurai fiziskai vai juridiskai personai, šādu personu apvienībai jebkurā to kombinācijā, kas piedāvā tirgū sniegt ar veselības aprūpi saistītus pakalpojumus, t.sk. medicīniskā personāla nodrošināšanas pakalpojumus atbilstoši Cenu aptaujas dokumentos noteiktajām prasībām.
	4. Cenu aptauja tiek veikta projekta Nr. 9.2.4.2/16/I/103 “Pasākumi vietējās sabiedrības veselības veicināšanai un slimību profilaksei Ventspilī” ietvaros.
	5. **Cenu aptaujas priekšmets**: Sirds un asinsvadu saslimšanas profilakses pasākumi saskaņā ar Tehniskās specifikācijas - finanšu piedāvājuma (Nolikuma 2. pielikums) prasībām.
	6. **CPV kodi:** atbilstoši Publisko iepirkumu likuma (Likums) 2. pielikumam „Sociālie un citi īpaši pakalpojumi":

85000000-9 Veselības un sociālie pakalpojumi;

80561000-4 Veselības mācību pakalpojumi..

* 1. **Cenu aptauja ir sadalīta**: 2 (divās) daļās saskaņā ar Tehnisko specifikāciju - finanšu piedāvājumu (Nolikuma 2. pielikums):

1.daļa – saskaņā ar Tehniskās specifikācijas - finanšu piedāvājuma (Nolikuma 2. pielikums) 1. tabulu;

2.daļa – saskaņā ar Tehniskās specifikācijas - finanšu piedāvājuma (Nolikuma 2. pielikums) 2.tabulu.

* 1. Pretendents var iesniegt piedāvājumu vienā variantā par vienu vai abām Cenu aptaujas daļām. Piedāvāto cenu norādīt, aizpildot tukšās ailes 2. pielikumā, pārējās daļas piedāvājuma dokumentācijā neiekļaujot.
	2. **Darbu izpildes termiņš:** saskaņā ar Tehniskajā specifikācijā noteiktajām prasībām, konkrēto aktivitāti saskaņojot ar Pasūtītāju.
	3. **Norēķinu kārtība:** 10 (desmit) dienu laikā pēc abpusēja pieņemšanas-nodošanas akta parakstīšanas un rēķina saņemšanas par iepriekšējā mēnesī sniegtā pakalpojuma apjomu.
	4. Pretendents, kuram tiks piešķirtas tiesības slēgt pakalpojuma līgumu (turpmāk – Līgums), tiks noteikts **katrai Cenu aptaujas daļai atsevišķi**.
	5. Cenu aptaujas piedāvājumu atvēršanu un vērtēšanu nodrošina Pašvaldības iestāde „Ventspils pilsētas Izglītības pārvalde” Mazo iepirkumu komisijas slēgtā sēdē.
	6. **Darbu izpildes vieta:** Ventspils pilsēta.
1. **PIEDĀVĀJUMU SAGATAVOŠANA, NOFORMĒŠANA UN IESNIEGŠANA**
	1. Pretendents sagatavo, noformē un iesniedz piedāvājuma dokumentus saskaņā ar 2010. gada 28. septembra Ministru Kabineta noteikumu Nr. 916 „Dokumentu izstrādāšanas un noformēšanas kārtība” un šī Nolikuma prasībām.
	2. **Piedāvājuma iesniegšanas termiņš un vieta**: piedāvājumi jāiesniedz līdz **2020. gada 23.jūlijam,** **plkst. 14:00.** Piedāvājumu var iesniegt personīgi Pašvaldības iestādē „Ventspils pilsētas Izglītības pārvalde” 14.kabinetā pie Izglītības pārvaldes sekretāres – lietvedes, Raiņa ielā 10, Ventspilī, LV-3601, darba dienās no plkst. 08:00 līdz 12:00 un no plkst.13:00 līdz 17:00, piektdienās no plkst. 08:00 līdz 12:00 un no plkst.13:00 līdz 16:00, vai nosūtot pa pastu ar piegādi augstāk norādītajā adresē.
	3. Piedāvājumi, kas tiks saņemti pēc piedāvājumu iesniegšanas termiņa, netiks pieņemti. Piedāvājumi, kas tiks saņemti pa pastu vai kurjerpastu pēc piedāvājumu iesniegšanas termiņa, neatvērtā veidā tiks nosūtīti atpakaļ sūtītājam.
	4. Pretendenta pieteikums un visi tam pievienotie dokumenti jāiesniedz 1 (vienā) eksemplārā.
	5. **Piedāvājuma noformēšana**: uz piedāvājuma iepakojuma jānorāda šāda informācija:
		1. Piedāvājums cenu aptaujai “*Sirds un asinsvadu saslimšanas profilakses pasākumi projekta “Pasākumi vietējās sabiedrības veselības veicināšanai un slimību profilaksei Ventspilī” ietvaros*”, identifikācijas Nr. IP/CA-2020-19;
		2. “Neatvērt līdz 20­20. gada 23.jūlija plkst. 14:00”;
		3. Pašvaldības iestādei „Ventspils pilsētas Izglītības pārvalde”, Raiņa iela 10, Ventspils, LV – 3601;
		4. Pretendenta nosaukums, vienotais reģistrācijas numurs, adrese, kontaktpersonas amats, vārds, uzvārds, telefona numurs un e-pasta adrese;
	6. Pretendents sedz visas izmaksas, kas ir saistītas ar piedāvājuma sagatavošanu un iesniegšanu. Pasūtītājs neuzņemas nekādas saistības attiecībā uz šīm izmaksām, neatkarīgi no Cenu aptaujas rezultāta.
	7. Pretendenta pieteikums un visi tam pievienotie dokumenti noformējami latviešu valodā. Oriģināliem dokumentiem, kuri iesniegti citās valodās, jābūt pievienotiem pretendenta apliecinātiem šo dokumentu tulkojumiem latviešu valodā. Pretrunu gadījumā par pamatu tiks ņemti oriģinālo dokumentu tulkojumi latviešu valodā.
	8. Visiem iesniegtajiem piedāvājuma dokumentiem jābūt parakstītiem. Pretendenta pieteikums dalībai Cenu aptaujas procedūrā, tehniskā specifikācija – finanšu piedāvājums un apliecinājumi jāparaksta personai ar tiesībām pārstāvēt Pretendentu vai tās pilnvarotam pārstāvim. Pilnvarojuma gadījumos jāpievieno pilnvaras oriģināls vai tā kopija. Pārējie dokumenti jāparaksta pretendenta darbiniekam, kas gatavojis attiecīgo dokumentu (atšifrējot darbinieka parakstu un norādot ieņemamo amatu).
	9. Ja pretendenta pieteikums un visi tam pievienotie piedāvājuma dokumenti, kas iesniegti kopā ar to, nebūs parakstīti atbilstoši Latvijas Republikas normatīvo aktu un Cenu aptaujas dokumentos noteiktajām prasībām, tiks pieprasīts, lai piegādātājs vai kompetenta institūcija izskaidro vai papildina šajos dokumentos ietverto informāciju.
	10. Oriģinālo dokumentu kopijas un oriģinālo dokumentu tulkojumi jāapliecina Pretendenta, personu apvienības vai personu apvienības dalībnieka personai ar pārstāvības tiesībām vai tās pilnvarotam pārstāvim (pievienojot pilnvaras oriģinālu vai apstiprinātu tās kopiju).
2. **KVALIFIKĀCIJAS UN ATLASES PRASĪBAS UN IESNIEDZAMIE DOKUMENTI**

|  |  |
| --- | --- |
| **Prasības pretendentiem** | **Iesniedzamie dokumenti** |
| 3.1.Pretendentam – juridiskai personai (personu apvienības gadījumā – katram tās dalībniekam) jābūt reģistrētam Latvijas Republikas komercreģistrā vai līdzvērtīgā komercdarbību reģistrējošā iestādē ārvalstīs (neattiecas uz fiziskām personām).Ja pretendents ir personu apvienība, tai jāreģistrējas Latvijas Republikas komercreģistrā līdz Līguma noslēgšanai. | Pasūtītājs patstāvīgi nodrošina minētas prasības pārbaudi Latvijas Republikas komercreģistra informācijas sistēmā.Personu apvienībai jāiesniedz visu personu apvienības dalībnieku parakstīts apliecinājums, ka uzvaras gadījumā personu apvienība tiks reģistrēta Latvijas Republikas komercreģistrā līdz Līguma noslēgšanai.Pretendentam, visiem personu apvienības dalībniekiem (ja piedāvājumu iesniedz personu apvienība) jāiesniedz pilnvaru oriģināli, vai to apliecinātas kopijas, ko devusi persona ar pārstāvības tiesībām, ja Pretendenta, personu apvienības dalībnieka iesniegtos dokumentus parakstījusi persona bez tiesībām pārstāvēt Pretendentu vai personu apvienību vai tās dalībnieku. |
| 3.2. Pretendentam uz piedāvājuma iesniegšanas dienu un dienā, kad pieņemts lēmums par iespējamu Līguma slēgšanas tiesību piešķiršanu, nav VID administrēto nodokļu (nodevu) parāda, kas kopsummā pārsniedz 150 *euro* .  | Pasūtītājs pārliecināsies Elektronisko iepirkumu sistēmā par Pretendenta atbilstību prasībai. |
| 3.3. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts. | Pasūtītājs pārliecināsies Elektronisko iepirkumu sistēmā par Pretendenta atbilstību prasībai. |
| 3.4. Pretendenta rīcībā jābūt materiāltehniskajam nodrošinājumam un medicīniskā personāla resursiem pietiekošā daudzumā, lai nodrošinātu pakalpojuma līguma saistību izpildi Pasūtītāja pieprasītajā apjomā, termiņā un kvalitātē. | * Apliecinājums, ka pretendenta rīcībā ir materiāltehniskais nodrošinājums un medicīniskā personāla resursi pietiekošā daudzumā, lai nodrošinātu pakalpojuma līguma saistību izpildi.
* Apliecinājums ka uzsākot pakalpojuma sniegšanu, Pretendents nodrošinās, lai pakalpojumu sniedz pietiekams skaits ārstniecības personu, kuras ir reģistrētas Ārstniecības personu un ārstniecības atbalsta personu reģistrā attiecīgajā specialitātē.

Ārstniecības personu saraksts, kas piedalīsies pakalpojuma sniegšanā, pievienojot arī attiecīgās specialitātes sertifikāta kopiju. |
| 3.5. Pretendents apliecina, ka ir tiesīgs veikt Cenu aptaujas priekšmetā minētos pakalpojumus. | Pretendenta apliecināts dokuments, ka pretendentam ir tiesības veikt Cenu aptaujas priekšmetā minētos pakalpojumus, saskaņā ar Nolikuma 2. pielikumu. |

1. **PIEDĀVĀJUMU VĒRTĒŠANA UN IZVĒLE**
	1. Pasūtītājs atlasa pretendentus pēc kvalifikācijas prasībām, pārbauda piedāvājumu atbilstību Cenu aptaujas dokumentos noteiktajām prasībām un izvēlas piedāvājumu saskaņā ar piedāvājuma izvērtēšanas kritēriju.
	2. **Piedāvājuma izvērtēšanas kritērijs ir saimnieciski visizdevīgākais piedāvājums, nosakot zemāko cenu.**
	3. Pasūtītājs ir tiesīgs pārtraukt iepirkuma procedūru jebkurā no tās norises posmiem no iepirkuma izsludināšanas brīža līdz līguma noslēgšanas brīdim, ja tam ir objektīvs iemesls.
2. **LĪGUMS**
	1. Pasūtītājs slēgs Cenu aptaujas līgumu ar izraudzīto Pretendentu, pamatojoties uz Pretendenta piedāvājumu un saskaņā ar Cenu aptaujas dokumentos iekļautajiem noteikumiem.

Sagatavoja:

Izglītības pārvaldes iepirkumu speciāliste E.Daigina

Saskaņots:

Izglītības pārvaldes vadītājas vietniece J.Bakanauska

***1. pielikums***

*Cenu aptaujai*

*“Sirds un asinsvadu saslimšanas profilakses pasākumi*

*projekta “Pasākumi vietējās sabiedrības veselības*

*veicināšanai un slimību profilaksei Ventspilī” ietvaros”*

*ID Nr. IP/CA-2020-19*

**Pretendenta pieteikums**

par piedalīšanos Cenu aptaujā:

**Sirds un asinsvadu saslimšanas profilakses pasākumi
projekta “Pasākumi vietējās sabiedrības veselības veicināšanai un slimību profilaksei Ventspilī” ietvaros identifikācijas Nr. IP/CA-2020-19**

**\_\_\_/\_\_\_/DAĻĀ/DAĻĀS**

*(precīzi norādīt daļas, kurās Pretendents piedalās)*

|  |  |
| --- | --- |
| Pretendenta nosaukums / vārds, uzvārds: |  |
| Vienotais reģistrācijas numurs / personas kods: |  |
| Pretendenta juridiskā adrese: |  |
| Pretendenta biroja / faktiskā adrese (ja atšķiras no juridiskās): |  |
| Tālruņa numurs, e-pasta adrese: |  |
| Pretendenta kontaktpersona, tās kontaktinformācija: |  |

Ar šo apliecinām, ka:

1. esam pilnībā iepazinušies ar Cenu aptaujas dokumentiem, saprotam tajos izvirzītos nosacījumus un prasības, atzīstam tās par pamatotām, tiesiskām un saistošām, piekrītam tām bez pretenzijām;
2. pilnībā apzināmies savas saistības un pienākumus;
3. mums kā pretendentam ir pienācīga rīcībspēja un tiesībspēja, lai slēgtu pakalpojuma līgumu atbilstošu tehniskai specifikācijai un citu Cenu aptaujas dokumentu prasībām, kā arī līguma priekšmeta paredzētajā apjomā un termiņos, lai nodrošinātu līgumsaistību izpildi;
4. iesniedzot pretendenta pieteikumu apzināmies un pilnībā uzņemamies visus riskus, atbildību un saistības saistībā ar piedāvājumu. Ja tiksim atzīti par uzvarētāju, garantējam līgumsaistību izpildi pilnā apjomā un augstā kvalitātē;
5. pretendenta pieteikums ir mūsu piedāvājuma sastāvdaļa;
6. iesniegtās ziņas ir pilnīgas un patiesas, piedāvājums sagatavots un iesniegts atbilstoši Cenu aptaujas dokumentu prasībām;
7. mūsu rīcībā ir pietiekošā daudzumā materiāltehniskie un cilvēku resursi, t.sk. medicīniskā personāla nodrošinājums, lai izpildītu piegādes līguma saistības Pasūtītāja noteiktajā apjomā, termiņā un kvalitātē;
8. piedāvātajā līgumcenā ir iekļauti visi līguma izpildei nepieciešamie izdevumi, un cena netiks paaugstināta līguma izpildes laikā.

|  |  |
| --- | --- |
| Personas ar pārstāvības tiesībām vai tās pilnvarotās personas amats, vārds un uzvārds: |  |
| Paraksts: |  |
| 2020.gada \_\_\_\_.\_\_\_\_\_\_\_\_\_\_\_\_\_\_\_ |  |

**2. pielikums**

*Cenu aptaujai*

*Sirds un asinsvadu saslimšanas profilakses pasākumi*

*projekta “Pasākumi vietējās sabiedrības veselības*

*veicināšanai un slimību profilaksei Ventspilī” ietvaros*

*ID Nr. IP/CA-2020-19*

**TEHNISKĀ SPECIFIKĀCIJA - FINANŠU PIEDĀVĀJUMS**

**1.DAĻA**

**!!! Visos pasākumos ievērot valstī noteiktos un pakalpojuma izpildes laikā spēkā esošos pasākumu norises, pulcēšanās un distancēšanās ierobežojumus.**

|  |  |  |  |  |  |
| --- | --- | --- | --- | --- | --- |
| **Nr.** | **Pasākums** | **1. aktivitāte** | **2. aktivitāte** | **3. aktivitāte** | **PIEDĀVĀTĀ CENA**  |
| *Piedāvāto aktivitāšu apraksts* | **EUR BEZ PVN** |
| *1* | *2* | *3* | *4* | *5* | *6* |
| **1** | Nūjošanas festivāls 2020.gada 8.augustā | Kardiologa lekcijas un diskusijas par sirds slimību riska faktoriem | Sirds slimību riska faktoru ekspress testa veikšana (ĶMI, asinsspiediena mērījumi, glikozes un holesterīna noteikšana) un speciālista konsultācija – 1 diena līdz 5 h (maksimāli 125 apmeklētāji) | Informatīvs materiāls |  |
| Piedāvāto pakalpojuma izmaksas KOPĀ EUR bez PVN |  |
| PVN \_\_\_%, EUR |  |
| KOPĀ EUR ar PVN |  |

|  |  |
| --- | --- |
| Personas ar pārstāvības tiesībām vai tās pilnvarotās personas amats, vārds un uzvārds: |  |
| Paraksts: |  |
| Datums: |  |

**TEHNISKĀ SPECIFIKĀCIJA-FINANŠU PIEDĀVĀJUMS**

**2.DAĻA**

**!!! Visos pasākumos ievērot valstī noteiktos un pakalpojuma izpildes laikā spēkā esošos pasākumu norises, pulcēšanās un distancēšanās ierobežojumus.**

|  |  |  |  |
| --- | --- | --- | --- |
| **Nr*.*** | **Pasākums** | **1. aktivitāte** | **PIEDĀVĀTĀ CENA**  |
| *Piedāvāto aktivitāšu apraksts* | **EUR BEZ PVN** |
| *1* | *2* | *3* | *4* |
| **1** | **Veselības nedēļas pasākumi nedēļas garumā:** 2020.gada septembrī | Izmeklējums ar ķermeņa masas analizatoru2 reizes nedēļā, vismaz 1h dienā |  |
| Piedāvāto pakalpojuma izmaksas KOPĀ EUR bez PVN |  |
| PVN \_\_\_%, EUR |  |
| KOPĀ EUR ar PVN |  |

|  |  |
| --- | --- |
| Personas ar pārstāvības tiesībām vai tās pilnvarotās personas amats, vārds un uzvārds: |  |
| Paraksts: |  |
| Datums: |  |